## Pravilnik o načinu obavljanja kontrole poslovanja ugovornih subjekata i ustrojstvenih jedinica Hrvatskog zavoda za zdravstveno osiguranje

### NN 32/2003 (4.3.2003.), Pravilnik o načinu obavljanja kontrole poslovanja ugovornih subjekata i ustrojstvenih jedinica Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

429

Na
osnovi odredbe članka 94. Zakona o zdravstvenom osiguranju (»Narodne novine«
broj 94/01. 88/02. i 149/02.), članka 18. podstavke 2. i članka 21. stavke 2.
Statuta Hrvatskog zavoda za zdravstveno osiguranje (»Narodne novine« broj
16/02. i 24/02.) Upravno vijeće Hrvatskog zavoda za zdravstveno osiguranje na
22. sjednici održanoj 19. veljače 2003. godine donijelo je

## PRAVILNIK

### o naČinu obavljanja kontrole poslovanja ugovornih subjekata i ustrojstvenih jedinica Hrvatskog zavoda za zdravstveno osiguranje

I.
UVODNE ODREDBE

Članak
1.

Ovim
Pravilnikom uređuje se način obavljanja kontrole poslovanja ugovornih subjekata
i ustrojstvenih jedinica Hrvatskog zavoda za zdravstveno osiguranje (u daljnjem
tekstu: Zavod).

Članak
2.

Kontrola
poslovanja ugovornih subjekata Zavoda obavlja se kod:

–
ugovornih zdravstvenih ustanova

–
ugovornih zdravstvenih radnika privatne prakse

–
ostalih ugovornih subjekata Zavoda.

Osim
ugovornih subjekata Zavoda iz stavke 1. ovog članka, kontrola se provodi i kod
ustrojstvenih jedinica Zavoda.

Članak
3.

Poslovi
kontrole obuhvaćaju pregled i provjeru pravne, financijske i medicinske
dokumentacije ugovornih subjekata iz članka 1. ovog Pravilnika s ciljem utvrđivanja:

– pridržavanja
zakonskih i podzakonskih propisa, te općih akata Zavoda

–
zakonitosti u ostvarivanju prava osiguranih osoba Zavoda

– izvršenja
ugovornih obveza

–
namjenskog trošenja ugovorenih sredstava za provođenje zdravstvene zaštite.

Kontrola
u smislu stavke 1. ovog članka provodi se u ustrojstvenim jedinicama Zavoda s
ciljem utvrđivanja:

–
namjenskog trošenja sredstava za provođenje prava iz osnovnog zdravstvenog
osiguranja

–
unaprjeđenja ekonomičnosti, učinkovitosti i djelotvornosti u poslovanju.

II.
OSNOVNE ODREDBE

Članak
4.

Kod
ugovornih subjekata Zavoda iz članka 2. stavke 1. ovog Pravilnika obavlja se
kontrola:

– izvršenja
ugovornih obveza u svezi s pružanjem zdravstvene zaštite osiguranim osobama
Zavoda

– pridržavanja
međunarodnih ugovora, zakonskih i podzakonskih propisa, te općih akata Zavoda
kojima je propisan način pružanja zdravstvene zaštite osiguranim osobama Zavoda

–
istinitost (točnost) podataka koje dostavljaju Zavodu i evidentiraju u svojim
knjigovodstvenim i drugim evidencijama, a koji su od značaja za ugovorne odnose
sa Zavodom.

Članak
5.

Kontrola
poslovanja ustrojstvenih jedinica Zavoda obavlja se nad provođenjem zakonskih i
podzakonskih propisa, općih akata Zavoda, te izvršenja ugovora koje Zavod
sklapa u okviru svoje nadležnosti.

Članak
6.

Poslovi
kontrole obavljaju se osnovom usvojenog plana i programa kontrole, te prema
nalogu direktora Zavoda.

Kontrolu
poslovanja ugovornih subjekata i ustrojstvenih jedinica Zavoda obavljaju službe
za vanjsku i unutarnju kontrolu Direkcije Zavoda i područnih ureda Zavoda u
Zagrebu, Splitu, Rijeci i Osijeku, te ostali radnici Zavoda osnovom ovlasti
direktora.

Ovlašteni
radnici za obavljanje kontrole u službama Zavoda iz stavke 2. ovog članka su
radnici na radnim mjestima: kontrolor, inspektor i viši inspektor.

U
obavljanju kontrole radnici iz stavke 2. ovog članka imaju ovlast za slobodan
pristup svim poslovima, evidencijama, datotekama, kompjuterskim programima,
imovini i kadrovima.

Ugovorni
subjekti Zavoda, odnosno ustrojstvene jedinice Zavoda obvezni su omogućiti
provedbu odredbe stavke 4. ovog članka.

Članak
7.

Kontrola
poslovanja ugovornih subjekata i ustrojstvenih jedinica Zavoda obuhvaća
kontrolu tekuće godine, a po potrebi i proteklo vremensko razdoblje u skladu s
nalogom direktora.

Članak
8.

Radi
dokazivanja identiteta osobe i ovlasti za obavljanje kontrole radnicima službi
za vanjsku i unutarnju kontrolu Zavoda, ovlaštenima za obavljanje poslova kontrole,
izdaje se posebna iskaznica (iskaznica kontrolora, inspektora ili višeg
inspektora).

Obrazac
iskaznice kontrolora Zavoda izrađen je na punijem papiru bijele boje, veličine
84x53 mm i zaštićen omotom od prozirne plastične mase.

Obrazac
iskaznice sadrži:

– na
prednjoj strani:

1.
logotip Zavoda, s oznakom Zavoda u sredini

2.
naziv – iskaznica: kontrolor, inspektor ili viši inspektor Zavoda

3.
mjesto za fotografiju veličine 35x30 mm na kojem se u donjem lijevom kutu
otiskuje pečat Direkcije Zavoda

4. ime i
prezime nositelja iskaznice

– na
poleđini:

5.
tekst ovlasti nositelja iskaznice

6.
evidencijski broj iskaznice

7.
datum izdavanja iskaznice

8.
mjesto za pečat Direkcije Zavoda i potpis direktora Zavoda

Tekst
ovlasti nositelja iskaznice glasi:

»Nositelj
ove iskaznice ovlašten je u okviru svoje mjerodavnosti utvrđene Zakonom i
Pravilnikom o načinu obavljanja kontrole poslovanja ugovornih subjekata i
ustrojstvenih jedinica Hrvatskog zavoda za zdravstveno osiguranje i drugim
propisima, pregledavati medicinsku dokumentaciju, uvjete rada, opreme i
prostora, te dokumentaciju o računovodstvenom, materijalnom i financijskom
poslovanju fizičke i pravne osobe glede zakonitosti i svrsishodnosti uporabe
sredstava Zavoda poradi ostvarivanja prava iz obveznog zdravstvenog osiguranja
osiguranih osoba Zavoda.«

Obrazac
iskaznice radnika Zavoda ovlaštenog za obavljanje kontrole tiskan je uz ovaj
Pravilnik i čini njegov sastavni dio.

Radnik
Zavoda iz stavke 1. ovog članka koji izgubi iskaznicu i na drugi način ostane
bez iskaznice obvezan je o tome odmah obavijestiti neposrednog rukovoditelja.

Radnik
Zavoda iz stavke 1. ovog članka kojemu prestane radni odnos u Zavodu ili koji
je raspoređen na drugo radno mjesto obvezan je vratiti iskaznicu u roku od 3
dana od dana prestanka radnog odnosa, odnosno od dana rasporeda na drugo radno
mjesto.

O
izdanim iskaznicama vodi se evidencija u Direkciji Zavoda.

Članak
9.

Kontrola
poslovanja obavlja se uz prethodnu najavu radi pravodobne pripreme potrebne
dokumentacije, kako bi se kontrola obavila u što kraćem vremenu i bez prekida
procesa rada.

Iznimno
od stavke 1. ovog članka, u slučaju kada se radi o sumnji u prijevaru,
pronevjeru, krađu, odnosno o obavljanju drugih aktivnosti koje nisu u skladu s
vrijedećim propisima, poslovi kontrole mogu se obavljati i bez prethodne
najave.

Članak
10.

O izvršenoj
kontroli sastavlja se izvješće koje sadrži utvrđe­no činjenično stanje, zaključke
i prijedloge mjera.

Izvješće
iz stavke 1. ovog članka dostavlja se direktoru, zamjeniku direktora i pomoćnicima
direktora Zavoda, te ugovornim subjektima i ustrojstvenim jedinicama Zavoda kod
kojih je obavljena kontrola.

Na
izvješće iz stavke 1. ovog članka ugovorni subjekti i ustrojstvene jedinice
Zavoda imaju pravo staviti primjedbe.

Iznimno,
u pojedinačnim, ciljanim kontrolama, a radi hitnoće sastavlja se zapisnik na
mjestu provedene kontrole.

Članak
11.

Pomoćnik
direktora Zavoda za nadzor poslovanja i kontrolu ugovornih subjekata Zavoda
obvezno polugodišnje i godišnje u pisanom obliku izvješćuje direktora Zavoda,
zamjenika i pomoć­nike direktora Zavoda o izvršenim poslovima kontrole.

III.
ZAVRŠNE ODREDBE

Članak
12.

Danom
stupanja na snagu ovog Pravilnika prestaju vrijediti odredbe članaka 6., 7.,
8., 9. podstavke 1. i 2., članka 10. i 13. Pravilnika o sastavu, ovlastima i načinu
rada kontrolora i liječničkih komisija Hrvatskog zavoda za zdravstveno
osiguranje (»Narodne novine« broj 95/96. i 73/99.).

Članak
13.

Ovaj
Pravilnik stupa na snagu osmog dana od objave u »Narodnim novinama«.

Klasa:
025-04/03-01/26
Urbroj: 338-01-05-03-1
Zagreb, 19. veljače 2003.

Predsjednik
Upravnog vijeća Hrvatskog zavoda za zdravstveno osiguranje  **doc****. dr****. sc****.** **Nikica Gabrić,** v. r.

if !supportEmptyParas endif

![](dodatni/375371.GIF)

Pravilnik, NN 32/2003-429